У Беларусі стрэс-тэсты адбыліся ў 2016 годзе па еўрапейскай метадалогіі. Пры іх правядзенні прагназаваліся наступствы такіх прыродных фактараў, як землетрасенні, затапленні, экстрэмальныя ўмовы надвор’я і іх спалучэнне, а таксама наступствы збояў электразабеспячэння АЭС і страты цепланосьбіта (вады). Была ацэнена дастатковасць тэхнічных сродкаў, якія выкарыстоўваюцца пасля спынення сістэм бяспекі, прадугледжаных у праекце АЭС, выкліканых названымі ўздзеяннямі, для аховы ад радыяцыйнага ўздзеяння насельніцтва і навакольнага асяроддзя.